Reede õhtust tänase lõunani olid külas Sash, Chloe ja Ozkar. Sai filme vaadatud, hulle teadlasi mängitud (on üks selline lahe kaardimäng, kõlbaks kokkutulekutele mängida nagu paranoia kaardimängki), drägonit oleks rohkem tahtnud, ärasõiduaeg tuli siis, kui just DM-id vormi hakkasid saama, aga laupäeval läks selle eest  neljani öösel. Demmasin kahte mängijat kordamööda ja osalesin samal ajal ise mängijana läbi msn-i. Polnud esimene kord niiviisi, aga üldiselt eelistan kas juhtida või mängida. Loodan, et kusagilt ei kärisenud. Täiesti juhuslikult ja möödaminnes sai kambakesi ära peetud ka tükk põnni sünnipäeva, ehkki tegelikult on see alles teisipäeval. Ja täna käisid Higginsi vanemad tordiga põnni sünnipäeval. Lahe.     Naerda sai palju nagu ikka, Chloe ja Ozkari tegelaste pidev  nääklemine oli lõbus. Kui nad nüüd teise mängijatepaariga kohtuma peaks, läheb veel lõbusamaks. Brechlenis on pinge jälle üleval ning Lanal süda saapasääres, sest sai kogemata teate, mis mõeldud ühe seltskonna liikmetele - ainult et seltskond ei ole siiani teadlik olnud, et tema ka selle liige. Niisiis üritab ta hoida Beatrixi ihukaitsja madalat profiili. Kui Alfredil ja Khalidil oleks omal ajal olnud rohkem uudishimu Lana minevikus kaevata, oleksid nad sealt paganama huvitavaid asju leida võinud. Aga nad ei  kaevanud ning jäägu see nende südametunnistusele.   Ehk saab õhtul selle pingelise koha ära mängida ja siis tuleb mul Tristan ja Red ette võtta ning ka teistega hakata edasi nihkuma, et nädalavahetusel ette jõudnutega hakata tempot ühtlustama.